เทคนิคการเพิ่มยอดขายด้วย Storytelling แบบใด เป็นวิธีการเล่าเรื่องที่ทรงพลังที่สุดอย่างหนึ่ง และใช้งบประมาณที่ต่ำมาก
1. เล่าเรื่องใน Email Marketing ของตนเอง
2. เล่าเรื่องในโฆษณาของตนเอง
3. เล่าเรื่องผ่าน Blog ของตนเอง
4. เล่าเรื่องในหน้า About Us บนเว็บไซต์ของตนเอง
5. เล่าเรื่องผ่าน Social Media
ข้อที่ถูกต้องได้แก่ 1.  เนื่องจาก อีเมล เป็นวิธีการเล่าเรื่องที่ทรงพลังที่สุดอย่างหนึ่ง และใช้งบประมาณที่ต่ำมาก ในประเทศไทยอาจจะสับสนระหว่างสแปมอีเมลกับอีเมลมาร์เก็ตติ้ง แต่สำหรับต่างประเทศนั้น อีเมลมาร์เก็ตติ้งคือแหล่งทำเงินมหาศาล เพราะการที่จะได้รายชื่ออีเมลมาด้วยความเต็มใจจากเจ้าของนั้น เป็นเรื่องที่ยากมากสำหรับคนไทย 

จึงมักจะคิดว่า รายชื่ออีเมลจะได้มาจากการซื้อเท่านั้น ซึ่งผิดอย่างมาก การทำการตลาดผ่านอีเมลนั้น เริ่มตั้งแต่การหารายชื่ออีเมล แต่ต้องทำให้ลูกค้าเต็มใจกรอกรายชื่ออีเมลของเขาลงในแบบฟอร์ม ซึ่งอาจจะแลกมาด้วยการให้คูปองส่วนลด หรือสิทธิ์ในการเข้าถึงสินค้าพิเศษ หรือได้สิทธิ์ซื้อสินค้าจำนวนจำกัดก่อนใครในราคาพิเศษเป็นต้น

เมื่อได้รายชื่ออีเมลมาแล้ว การเล่าเรื่องผ่านอีเมลจะง่ายขึ้นมาก ในปัจจุบันมีระบบส่งอีเมลแบบอัตโนมัติมากมาย สามารถเขียนอีเมล เกริ่นนำธุรกิจหรือสินค้าของตนเอง โดยบอกเล่าประสบการณ์ของผู้ใช้ หรือความสำเร็จ หรืออาจจะเริ่มต้นด้วยปัญหาที่ลูกค้ามักพบเจอ ในอีเมลฉบับต่อ ๆ ไปก็บอกถึงวิธีการแก้ปัญหาที่ยุ่งยากนั้น 

ซึ่งอาจจะมีหลายขั้นตอน จนไม่อยากจะทำเอง และในฉบับต่อไปอาจจะเล่าถึงการค้นพบใหม่ที่แก้ปัญหานั้นได้ง่ายดายมาก และในฉบับสุดท้ายจึงเปิดตัวผลิตภัณฑ์สำหรับการแก้ปัญหานั้น ซึ่งทั้งหมดจะถูกส่งโดยระบบอัตโนมัติซึ่งสามารถตั้งค่าให้ส่งวันละ 1 ฉบับ ตั้งแต่วันแรกที่มีคนกรอกรายละเอียดเข้ามา การเล่าเรื่องผ่านอีเมลนี้ สามารถปิดการขายได้อย่างมากมายมหาศาลเลยทีเดียว ยิ่งมีรายชื่ออีเมลที่เป็นฐานลูกค้ามากเท่าไหร่ โอกาสในการขายก็ยิ่งมากเท่านั้น